Heiko Vogel

Heiko Vogel (s. 21. marraskuuta 1975) on saksalainen jalkapallovalmentaja ja entinen keskikenttäpelaaja. 

Ura

Vogelin pelaajaura jäi vaatimattomaksi, ja hän edusti aikuisiällä vain SV Edenkobenia. Pelaamisen ohella hän opiskeli liikunnan opettajaksi ja liittyi vain 23-vuotiaana FC Bayern Münchenin valmennusorganisaatioon. Hän valmensi yhdeksän vuoden aikana Bayernin eri ikäluokkien junioreja U10-joukkueesta U17-joukkueeseen saakka. Tammikuussa 2008 hän siirtyi Thorsten Finkin apulaisvalmentajaksi FC Ingolstadtiin. Kaksikko luotsasi Ingolstadtin Regionalliga Südin hopealle, ja kauden päätteeksi seura nousi 2. Bundesliigaan. Finkin saatua potkut tehtävästään huhtikuussa 2009 myös Vogel jätti seuran. 

Kesäkuussa 2009 Finkistä tuli sveitsiläisen FC Baselin päävalmentaja, ja Vogel siirtyi hänen apulaisvalmentajakseen.FCB ergänzt Trainer Team Finkin valmennustiimin johdolla Basel voitti kaudella 2009–2010 Sveitsin tuplamestaruuden ja jatkoi menestyskulkuaan 2010–2011 voittamalla toistamiseen liigamestaruuden. 

Kausi 2011–2012 lähti myös Baselin osalta vahvasti käyntiin. Thorsten Fink jätti seuran lokakuussa ja siirtyi Hamburger SV:n päävalmentajaksi, ja Vogel otti valmennusvastuun FC Baselissa.Bernhard Heusler: "Ein weinendes Auge für Fink und ein lachendes für Vogel“ Vogelin johdolla Basel jatkoi menestyksekästä syksyään sekä kotimaassa että Mestarien liigassa. Joulukuun alussa Vogel johdatti Baselin sensaatiomaiseen 2–1 voittoon Manchester Unitedista Mestarien liigan lohkovaiheessa. Voiton myötä Unitedin pelit päättyivät lohkovaiheeseen ja Basel eteni pudotuspeleihin.Man Utd crash out  Loistavan menestyksen myötä Basel teki Vogelin kanssa kesään 2014 ulottuvan jatkosopimuksen joulukuussa 2011.Der 36-jährige Heiko Vogel ist neuer Cheftrainer beim FC Basel 1893 Lopulta Baselin tie Mestarien liigassa katkesi neljännesvälierätappioon FC Bayern Münchenille yhteismaalein 7–1. 

Sveitsin liigassa Basel varmisti Vogelin johdolla kolmannen perättäisen mestaruutensa, kun sillä oli vielä seitsemän ottelua pelaamatta. Basel holt den 15. Titel Baselin täydellinen kausi kotimaassa huipentui tuplamestaruuteen, kun cupin loppuottelussa kaatui FC Luzern maalein 4–2. Basel macht das Double perfekt Kausi 2012/13 alkoi Baselin osalta edellistä heikommin ja seura putosi Mestarien liigasta häviämässä playoffs-karsintakierroksella CFR Cluj'lle yhteismaalein 3–1. Kun syysmenestys kotimaassakin jäi heikoksi, erotti seurajohti Vogelin lokakuun puolivälissä 2012. Vogel fliegt - Yakin übernimmt

Lokakuussa 2013 Vogel palasi FC Bayern Münchenin organisaatioon U19-joukkueen valmentajaksi. Heiko Vogel: So tickt der U19-Coach Kesällä 2015 Vogel siirtyi Regionalligassa pelaavan Bayernin II-joukkueen päävalmentajaksi. Vogel übernimmt ab Sommer Bayerns U23 Vogel luotsasi Bayernin Regionalligan kuudenneksi debyyttikaudellaan. Maaliskuussa 2017 seura erotti Vogelin.Heiko Vogel als Trainer des FC Bayern München II zurückgetreten 

Tammikuussa 2018 Vogelista tuli SK Sturm Grazin päävalmentaja kesään 2019 ulottuvalla sopimuksella.Heiko Vogel neuer Cheftrainer bei Sturm Graz Vogelin johdolla Sturm Graz putosi liigan kärkipaikalta ja hävisi mestaruuden Red Bull Salzburgille. Heikosti alkaneen kauden vuoksi Vogel sai potkut marraskuussa 2018.STURM STELLT HEIKO VOGEL DIENSTFREI  

Huhtikuun lopussa 2019 Vogelista tuli Uerdingen 05:n päävalmentaja.FC verpflichtet Heiko Vogel  Hän sai potkut seurasta jo saman vuoden syyskuussa.KFC Uerdingen entlässt Trainer Vogel

Kesällä 2020 Vogelista tuli Borussia Mönchengladbachin U23-joukkueen päävalmentaja.Großer Umbruch Top-Talente verändern Gesicht von Borussias U23 Hän valmensi joukkuetta kahden kauden ajan, kunnes seura päätti yhteistyön hänen kanssaan toukokuussa 2022.U23: Borussia und Vogel gehen getrennte Wege, Polanski übernimmt

Tammikuussa 2023 Vogel palasi FC Baseliin, kun hänestä tuli seuran urheilutoimenjohtaja.Heiko Vogel stösst als Sportdirektor zum FCB Helmikuussa hän nousi seuran väliaikaiseksi päävalmentajaksi Alexander Frein saatua potkut.Der FCB trennt sich von Cheftrainer Alex Frei Vogel toimi kaksoisroolissa kauden 2022/23 loppuun saakka, kunnes Basel palkkasi Timo Schultzin päävalmentajaksi ja Vogel jatkoi urheilutoimenjohtajana.Der neue FCB-Cheftrainer heisst Timo Schultz Vogel palasi päävalmentajan tehtäviin kuitenkin jo lokakuun alussa 2023, kun liigan viimeiseksi vajonnut Basel erotti Schultzin tehtävistään.Der FCB und Timo Schultz gehen getrennte Wege Vogel ei saanut Baselin peliä kulkemaan, vaan joukkue hävisi neljä otteluaan Vogelin alaisuudessa maalierolla 0–10. Lokakuun lopussa 2023 seura vapautti Vogelin tehtävistään.Der FCB trennt sich von Heiko Vogel – Fabio Celestini übernimmt

Meriitit

 Sveitsin mestaruus: 2012
 Sveitsin cup: 2012
 Vuoden jalkapallovalmentaja Sveitsissä: 2012

Lähteet

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1975 syntyneet
Luokka:Elävät henkilöt